**ZMLUVA O DIELO č. .....**

uzavretá v zmysle § 536 a nasl. zákona č. 513/1991 Zb. Obchodného zákonníka

v znení neskorších predpisov

(ďalej len „Zmluva“)

# **Zmluvné strany**

#### Objednávateľ :

#### Názov : Obec Kostolná pri Dunaji

#### Sídlo : Kostolná pri Dunaji 59, 903 01 Senec

#### Bankové spojenie : VUB Senec

#### číslo účtu IBAN : SK 33 0200 0000 0041 7153 2659

IČO : 00306037

DIČ : 2021006702

V zastúpení : Ing. Igor Šillo- starosta

Zástupca splnomocnený na rokovania vo veciach technických: Ing. Igor Šillo - starosta

**(ďalej ako „Objednávateľ“)**

**Zhotoviteľ** :

Obchodné meno :

Sídlo :

Bankové spojenie :

číslo účtu IBAN :

IČO :

DIČ :

V zastúpení: :

Zástupca splnomocnený na rokovania vo veciach technických:

**(ďalej ako „Zhotoviteľ“ a „Príjemca“)**

### **Východiskové podklady**

Ako podklad na uzavretie tejto zmluvy slúžia súťažné podmienky s podkladmi z verejného obstarávania zákazky s nízkou hodnotou podľa §117 ZVO s názvom: **„WiFi4EU Podpora internetového pripojenia v miestnych spoločenstvách“**.

### **II. Predmet plnenia**

II.1. Predmetom plnenia je realizácia stavebných prác na zákazke s názvom: **„WiFi4EU Podpora internetového pripojenia v miestnych spoločenstvách**“, k.ú. Kostolná pri Dunaji, Obec Kostolná pri Dunaji v  rozsahu druhu prác a dodávok ocenených podľa priloženého rozpočtu.

II.2. Realizácia diela je špecifikovaná v zmysle dohody a rozsah prác vyplýva z položkovitého rozpočtu stavby, ktorý tvorí prílohu č.1 k tejto ZoD.

II.3. Zhotoviteľ v rámci diela včas a riadne vykoná práce a dodávky, podrobne špecifikované v tejto zmluve a jej prílohách. Zhotoviteľ sa zaväzuje vykonať dielo v najlepšej kvalite, z vyhovujúcich materiálov a správnou technológiou, v plnom súlade s objednávateľom schválenou dokumentáciou.

II.4. Objednávateľ je oprávnený na základe vzájomnej dohody rozšíriť alebo zúžiť rozsah prác a dodávok, definovaný v tejto zmluve v súlade so zákonom o verejnom obstarávaní. V prípade zúženého rozsahu diela už v jeho realizácii (po podpísaní tejto ZOD) objednávateľ uhradí zhotoviteľovi náklady, ktoré zhotoviteľ preukázateľne vynaložil podľa pôvodných dojednaní.

II.5. Zhotoviteľ zhotoví dielo v zmysle ust. 542 ods.1 OBZ a v rámci plnenia predmetu zmluvy zaistí všetky náležitosti spojené s odovzdaním a prevzatím diela. Do prevzatia diela sa zhotoviteľ zaväzuje na svoje náklady predmet zmluvy strážiť a chrániť pred odcudzením, zničením alebo poškodením.

### **III. Termíny plnenia**

III.1. Zhotoviteľ začne s realizáciou diela do 5 pracovných dní od prevzatia staveniska od objednávateľa a zaväzuje sa odovzdať ukončené dielo najneskôr do 90 dní od zadania zákazky (odovzdania staveniska).

### **IV. Cena**

IV.1. Zhotoviteľ vykoná celé dielo v rozsahu, kvalite, lehotách a podmienkach podľa tejto zmluvy a jej príloh za dohodnutú cenu nasledovne:

 ..................EUR s DPH

Cena diela spolu: .................EUR s DPH

.....................= slovom „Eur *“*

Cena obsahuje všetky plnenia, potrebné k odovzdaniu diela.

IV.2. Rozpočet podľa položiek, ktorý obsahuje všetky potrebné práce a dodávky tvorí prílohu č.1 k tejto zmluve a je jej neoddeliteľnou súčasťou.

IV.3. V rámci ceny je uvažované s použitím nových materiálov a technológií prvej akostnej triedy. Zhotoviteľ môže realizovať zmeny oproti zadávacím podmienkam v rámci verejného obstarávania uvedenej zákazky výlučne po ich schválení objednávateľom. Zmena musí obsahovať technické riešenie, finančné krytie ako aj časový a finančný dopad na dokončenie diela. Objednávateľom odsúhlasené zmeny sa stávajú súčasťou platnej realizačnej dokumentácie.

### **V. Platobné podmienky**

V.1. Zmluvné strany sa dohodli, že cena za dielo bude uhradená jednorázovo po odovzdaní a prevzatí diela objednávateľom v súlade s bodom 4.2 Dohody o grante v rámci nástroja na prepájanie Európy (NPE) – WiFi4EU (dohoda je zverejnená na web. obce a bola súčasťou verejného obstarávania uvedenej zákazky). Objednávateľ neposkytne zhotoviteľovi zálohovú platbu za dielo.

V.2. Predmet zákazky bude financovaný z grantu „WiFi4EU Podpora internetového pripojenia v miestnych spoločenstvách“. Úhrada zákazky bude realizovaná formou bezhotovostného platobného styku. Cena bude uhradená podľa bodu 4.2 Dohody o grante v rámci nástroja na prepájanie Európy (NPE) – WiFi4EU.

Citujeme z predmetnej dohody:

*„4.2. Agentúra má po prijatí vyhlásení a doplňujúcich informácií uvedených v článku 4.1*

*maximálne 60 dní na overenie fungovania siete(-í) WiFi4EU a na uhradenie platby*

*zostatku spoločnosti na inštaláciu Wi-Fi.*

*Platba sa uhradí iba pri splnení týchto podmienok:*

*i) na sieť WiFi4EU sa pripojilo najmenej 10 používateľov;*

*ii) značka WiFi4EU je vhodne umiestnená na portáli na prihlásenie.*

*Po splnení vyššie uvedených podmienok dostane príjemca potvrdzujúce oznámenie a*

*agentúra uhradí platbu spoločnosti na inštaláciu Wi-Fi. Uvedenými platobnými*

*podmienkami nie je dotknuté právo agentúry kontrolovať súlad zariadení Wi-Fi s technickými špecifikáciami uvedenými v prílohe I prostredníctvom auditov ex post.“*

V.3. Prípadný rozdiel medzi celkovou cenou za predmet zákazky a hodnotou poukážky uhradí objednávateľ na základe faktúry zhotoviteľovi v termíne do 14 dní odo dňa jej vystavenia. Podmienky pre zhotoviteľov sú zverejnené na stránke [www.wifi4eu.eu](http://www.wifi4eu.eu).

V.4. Faktúra bude doručená až po prevzatí predmetu diela formou preberacieho protokolu.

Protokol o odovzdaní a prevzatí zmluvné strany podpíšu po úspešnom vykonaní skúšky funkčnosti vybudovaného WIFI siete v obci v súlade so zadávacími podmienkami.

V.5. Cena za dielo za považuje za uhradenú dňom jej pripísania na účet zhotoviteľa.

V.6. Zmluvné strany sa dohodli, že cena za dielo je pevná a konečná a zahŕňa všetky náklady súvisiace s predmetom zmluvy.

V.7. Faktúra – daňový doklad musí obsahovať všetky náležitosti stanovené platnými právnymi predpismi. Prílohou faktúry bude súpis skutočne vykonaných prác v súlade s Prílohou č.1 a bude obsahovať rozpísané všetky nákladové položky na každý prístupový bod zvlášť.

V.8. Podkladom pre fakturáciu môže byť len súpis prác odsúhlasený objednávateľom. Ak súpis prác objednávateľ v lehote do troch pracovných dní od doručenia výzvy zhotoviteľa k prebratiu prác neodsúhlasí, má sa za to, že práce sú odsúhlasené.

V.10. Faktúry musia spĺňať charakteristiku daňového (účtovného) dokladu, t.j. musia obsahovať tieto náležitosti:

 a) obchodné meno, sídlo alebo trvalý pobyt, miesto podnikania, identifikačné číslo dodávateľa,

 b) meno, sídlo alebo trvalý pobyt

 c) poradové číslo daňového dokladu,

 d) dátum uskutočnenia zdaniteľného plnenia,

 e) dátum vyhotovenia daňového dokladu,

 f) názov a množstvo tovaru,

 g) cenu jednotlivých tovarov a celkovú cenu,

 h) sadzbu DPH,

 i) výrazne uvedený spôsob úhrady,

 j) bankové spojenie dodávateľa,

V.11. V prípade nedodržania dojednanej platobnej lehoty zaplatí objednávateľ zhotoviteľovi za každý deň oneskorenia úrok z oneskorenia vo výške 0,05 % z nezaplatenej fakturovanej čiastky.

V.12. V prípade omeškania zhotoviteľa so zhotovením diela je objednávateľ oprávnený žiadať a zhotoviteľ je povinný zaplatiť zmluvnú pokutu vo výške 0,05 % z hodnoty dovtedy nevykonaných prác pri omeškaní do 14 dní za každý deň omeškania, pri omeškaní dlhšom ako 14 dní sa pokuta počíta z celkovej hodnoty diela.

V.13. Zhotoviteľ nie je v omeškaní ak objednávateľ neuhradí včas faktúry podľa článku V. tejto zmluvy. Pri nezaplatení faktúr sa predlžuje doba výstavby o rovnaký počet dní omeškania.

V.14. Faktúry budú objednávateľovi doručované v origináloch.

V.15. Objednávateľ prehlasuje, že má na realizáciu diela v zmysle tejto zmluvy zabezpečené finančné krytie.

### **VI. Súčinnosť objednávateľa**

VI.1. Objednávateľ poskytne zhotoviteľovi pripravený priestor pre realizáciu diela.

VI.2. Objednávateľ poskytne zhotoviteľovi pri odovzdaní staveniska zdroj el. energie 220V a zdroj vody.

VI.3. Objednávateľ súhlasí s tým, že zhotoviteľ bude priestory v realizovanom objekte a vyhradené vopred dohodnuté priľahlé plochy bezodplatne využívať ako šatne, skladové priestory, sociálne zariadenia, voľné skladovacie plochy v termíne od dňa odovzdania staveniska až do piatich pracovných dní od dňa dokončenia realizácie predmetu zmluvy.

VI.4. Objednávateľ umožní zhotoviteľovi pracovať denne podľa potreby zhotoviteľa.

### **VII. Veci potrebné k splneniu zmluvy**

VII.1. Všetky veci (materiál, stroje a zariadenia, nástroje a náradie, ochranné pracovné prostriedky pracovníkov...) potrebné k riadnemu a včasnému splneniu zmluvy je povinný zabezpečiť na svoje náklady a na svoje nebezpečie zhotoviteľ.

VII.2. Všetok dodávaný materiál, výrobky a zariadenie musia zodpovedať platným súvisiacim slovenským normám. Zhotoviteľ zodpovedá za všetok materiál, výrobky alebo zariadenia.

VII.3. Objednávateľ nezodpovedá za žiadnu škodu, vzniknutú zhotoviteľovi poškodením, zničením či stratou vecí, potrebných k splneniu zmluvy, ako aj vecí pracovníkov, vykonávajúcich práce, nech sa nachádzajú kdekoľvek na stavenisku.

### **VIII. Základné podmienky vykonávania diela**

VIII.1. Zhotoviteľ prehlasuje, že je oprávnený vykonávať činnosť podľa čl. II a že je pre ňu v plnom rozsahu kvalifikovaný. V zmysle ust. §538 OBZ môže zhotoviteľ poveriť vykonaním časti diela inú právnickú alebo fyzickú osobu. Zodpovedá však za realizáciu tejto časti diela tak, ako keby ju vykonal sám.

VIII.2. Zhotoviteľ potvrdzuje, že je dobre zoznámený so staveniskom aj rizikami na ňom, a že si plne uvedomuje rozsah prác a dodávok, ktoré má vykonať.

VIII.3. Zhotoviteľ plne zodpovedá za bezpečnosť pracovníkov, ktorí dielo vykonávajú. Zhotoviteľ upozorní objednávateľa na všetky okolnosti a potenciálne nebezpečnej činnosti, ktoré by pri plnení diela mohli viesť k ohrozeniu života či zdravia osôb a k ohrozeniu zariadenia alebo prevádzky.

VIII.4. Zhotoviteľ sa zaväzuje dodržiavať všetky bezpečnostné, hygienické, ekologické a protipožiarne predpisy, zabezpečiť všetky potrebné bezpečnostné, hygienické, ekologické a protipožiarne opatrenia.

VIII.5. Zhotoviteľ je povinný na stavenisku a v jeho okolí zachovávať poriadok a čistotu a odstraňovať priebežne na svoje náklady prach, odpady a nečistoty, ktoré vznikli pri vykonávaní prác.

VIII.6. Zhotoviteľ sa zaväzuje umožniť kedykoľvek objednávateľovi a stavebnému dozoru prístup na stavenisko, do priľahlých priestorov a do objektov zariadenia staveniska a poskytnúť týmto osobám potrebnú súčinnosť.

VIII.7. Pred odovzdaním hotového diela, príp. ihneď po odstúpení od zmluvy, zhotoviteľ odovzdá všetku technickú dokumentáciu.

### **IX. Záruka za akosť diela**

IX.1. Zhotoviteľ poskytuje na predmet diela záručnú dobu 36 mesiacov. Na dodané zariadenia bude záručná doba min.24 mesiacov alebo podľa uvádzania výrobcom.

IX.2. Zhotoviteľ po dobu záruky zaručuje:

 - bezchybnú akosť a bezporuchovú funkciu celého diela

 - že dielo bude plne zodpovedať tejto zmluve, jej prílohám

 - že dielo bude spĺňať požiadavky všetkých platných súvisiacich noriem a predpisov

IX.3. Zhotoviteľ sa zaväzuje odstrániť objednávateľovi všetky závady, ktoré vzniknú počas záručnej doby objednávateľovi. V prípade zistenia nesprávneho používania alebo vzniku závady zo strany objednávateľa alebo treťou osobou, objednávateľ je povinný uhradiť cenu za opravu závady.

IX.4. V prípade oznámenia závad objednávateľom v záručnej dobe sa zhotoviteľ zaväzuje do 7 dní bezplatne zahájiť opravu diela alebo vymeniť chybný materiál či výrobok za nový.

IX.5. Záručná doba na opravenú časť diela sa predlžuje o dobu, počnúc dňom oznámenia závad a končiac dňom protokolárneho prevzatia opraveného diela objednávateľom.

IX.6. Záruka podľa ods. IX.1. sa nevzťahuje na vady pri ktorých bude preukázané, že boli spôsobené nesprávnym užívaním diela objednávateľom alebo treťou osobou.

### **X. Odstúpenie od zmluvy**

X.1. Zmluvné strany sa dohodli, že považujú za podstatné porušenie zmluvy so všetkými dôsledkami podľa Obchodného a Občianskeho zákonníka porušenie zmluvných ustanovení v článkoch II., III., IV., a VIII. tejto zmluvy.

X.2.Okrem podstatného porušenia tejto zmluvy podľa predchádzajúceho bodu je jej podstatným porušením aj ak zhotoviteľ :

* postúpi svoje práva na realizáciu celého diela tretej osobe
* nezačne so stavbou do 14 dní od účinnosti tejto zmluvy
* bezdôvodne preruší práce na dobu dlhšiu ako 14 kalendárnych dní
* v priebehu prác dopustí také omeškanie, alebo nekvalitu, ktorými spochybní svoju schopnosť dielo dokončiť riadne a včas
* počas realizácie vykoná na diele neodstrániteľné závady

ak sa zhotoviteľ dostane do omeškania s dokončením diela o viac ako 14 dní (neplatí pri nedodržaní platieb objednávateľa článku V. tejto zmluvy).

X.3. Nehľadiac na ods. X.1. sú dôvodom k okamžitému odstúpeniu od zmluvy:

 a.) Objednávateľom

* vyhlásenie konkurzu na majetok zhotoviteľa

 b.) Zhotoviteľom

* opakované omeškanie objednávateľa s úhradou faktúr o viac ako dva týždne oproti dohodnutému termínu

X.4. V prípade odstúpenia od zmluvy zhotoviteľom alebo objednávateľom, bude zhotoviteľ faktúrovať objednávateľovi cenu dovtedy realizovaných prác a na stavbu dodaného, riadne zabudovaného alebo dovtedy nezabudovaného materiálu.

### **XI. Záverečné ustanovenia**

XI.1. Akékoľvek zmeny a doplnky tejto zmluvy môžu byť realizované len písomne dodatkami, podpísanými oboma zmluvnými stranami. Dodatky k zmluve sa postupne číslujú.

XI.2. Všetky spory, ktoré vzniknú z plnenia tejto zmluvy alebo v súvislosti s ňou sa zaväzujú obe zmluvné strany riešiť vzájomnou dohodou. Ak nepríde k dohode budú sa všetky spory, ktoré vyplynú z tejto zmluvy alebo v súvislosti s ňou, riešiť podľa slovenského práva pred súdom.

XI.3. Obe zmluvné strany sa zaväzujú považovať zmluvu a všetky informácie a jednania vyplývajúce z činnosti oboch zmluvných strán podľa tejto zmluvy za dôverné a budú ich chrániť pred ich zneužitím tretími osobami.

XI.4. Zmluva je vyhotovená v slovenskom jazyku v štyroch vyhotoveniach, z ktorých každá zmluvná strana obdrží po dvoch vyhotoveniach.

XI.5. Obe zmluvné strany prehlasujú, že zmluva bola podpísaná v dobrej a slobodnej vôli, nebola podpísaná v tiesni alebo za inak jednostranne nevýhodných podmienok, že si ju riadne prečítali, súhlasia s ňou a na dôkaz záväznosti a súhlasu ju podpisujú.

XI.6. Uskutočnenie prác je realizované v rámci projektu:

**„WiFi4EU Podpora internetového pripojenia v miestnych spoločenstvách“**

Projekt je realizovaný v rámci Operačného programu Integrovaná infraštruktúra 2014 – 2020.

XI.7. Zhotoviteľ je povinný strpieť výkon kontroly (auditu) súvisiaceho s dodávaným tovarom , uskutočnenými stavebnými prácami a poskytnutými službami kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly (auditu) sú najmä:

* 1. poskytovateľ a ním poverené osoby,
	2. Útvar následnej finančnej kontroly a nimi poverené osoby,
	3. Najvyšší kontrolný úrad SR, príslušná Správa finančnej kontroly, Certifikačný orgán

a ním poverené osoby,

* 1. orgán auditu, jeho spolupracujúce orgány a nimi poverené osoby,
	2. splnomocnení zástupcovia Európskej komisie a Európskeho dvora audítorov,
	3. osoby prizvané orgánmi uvedenými v písm. a. až d. v súlade s príslušnými právnymi predpismi Slovenskej republiky a Európskej únie.

XI.8. Objednávateľ má právo bez akýchkoľvek sankcií odstúpiť od zmluvy s dodávateľom, v prípade, kedy ešte nedošlo k plneniu zo zmluvy medzi objednávateľom a dodávateľom a výsledky kontroly RO neumožňujú financovanie výdavkov vzniknutých z tohto obstarávania.

XI.9. prípade akejkoľvek zmeny identifikačných údajov zmluvných strán uvedených v záhlaví tejto zmluvy, sú zmluvné strany povinné túto skutočnosť vopred písomne oznámiť druhej zmluvnej strane poštou, faxom alebo prostredníctvom e-mailu.

XI.10. Zmluva nadobúda platnosť dňom podpisu zmluvnými stranami a účinnosť nasledujúci deň po dni zverejnenia v súlade s Občianskym zákonníkom č. 40/1964 Zb. v znení neskorších predpisov.

XI.11. Zmluvné strany si zmluvu prečítali, jej obsahu porozumeli, bez výhrad s ňou súhlasia, na znak čoho pripájajú štatutárny zástupcovia zmluvných strán vlastnoručné podpisy. Ďalej prehlasujú, že im nie sú známe žiadne skutočnosti, ktoré by mohli spôsobiť neplatnosť alebo neúčinnosť tejto zmluvy voči tretím osobám a zmariť tak účel tejto zmluvy.

XI.12. Zmluvné vzťahy medzi stranami neupravené touto zmluvou sa riadia príslušnými ustanoveniami Obchodného zákonníka v znení neskorších predpisov.

V Kostolnej pri Dunaji, dňa V ..................., dňa ..................

 za objednávateľa za zhotoviteľa

Ing. Igor Šillo

starosta

obec Kostolná pri Dunaji

Prílohy: č. 1 Formulár cenovej ponuky (Rozpočet)

č. 2 Technické listy dodávaných aktívnych prvkov